Thoas (syn Andraimóna)

Thoas (iné názvy: Thoás, Toas, Toás;  ( ) je v gréckej mytológii syn Andraimóna z KalydónuHomér, Iliada, 2,638-645. a jeho manželky Gorgy.Hyginus, Fabulae 97.

Thoas, syn Andraimóna a Gorgy, bol jedným z nápadníkov krásnej HelenyHyginus, Fabulae 81. a po jej únose trójskym princom Paridom účastníkom trójskej vojny. Z Aitólie k brehom Tróje priviedol až štyridsať lodí, čo bol jeden z najväčších kontingentov achájskeho loďstva.(podľa Hygina ich bolo len pätnásť)

Thoas patril medzi najstatočneších achájskych bojovníkov, čo prišli bojovať pod velením mykénskeho kráľa Agamemnóna pod hradby Tróje. V bojoch zabil dvoch významných trójskych bojovníkov.Hyginus, Fabulae 114. V Homérom epose Iliada sa uvádza, že bol jedným z deviatich dobrovoľníkov, ktorí prijali výzvu trójskeho princa Hektora, najsilnejšieho a najudatnejšieho bojovníka z celého trójskeho vojska, na súboj muža proti mužovi. Lós však padol na Aianta.Homér, Iliada, 7,161-181. V súboji sa potom Aias i Hektor ukázali ako rovnocenní súperi, preto na výzvu heroldov zápas prerušili.

Keď sa neskôr Hektor prebojoval až k achájskym lodiam, bol to práve Thoas, ktorého príhovor vniesol do achájskeho vojska bojového ducha.Homér, Iliada, 15,281-300.  V závere vojny aj on patril medzi vybraných bojovníkov, ktorí sa v trójskom koni dostali za hradby Tróje a dobyli hrad kráľa Priama.Vergílius, Aeneis, 2,250-268.

Podľa antického autora Pausania si Thoas odniesol z Tróje bronzovú sochu, ktorá potom stála v chráme bohyne Atény v Amfisse.Pausanias, Periégésis tés Hellados, 10,38,5.

 Referencie a bibliografia 

Kategória:Postavy gréckej mytológie
Kategória:Trójska vojna